เหตุจากร้าน แบงค์ ดอนเมือง ออโต้ ซึ่งอยู่บริเวณปากซอยสรณคมน์15 ทำธุรกิจ จำหน่าย รถ มอเตอร์ไซค์มือสอง ใช้พื้นที่ถนนที่เป็นส่วนสาธารณะของหมู่บ้าน จอดรถที่เป็นสินค้าของตัวเองจำนวนมากเป็นร้อยคัน จนกีดขวางการจราจรเข้าออกในซอย โดยจอดรถบนถนนข้างร้าน จำนวนมากและซ้อนกันถึงสองชั้น ทำให้ รถที่ขับผ่านไปมาได้ลำบาก วันที่มีรถใหญ่นำรถล็อตใหม่มาส่ง หรือบางวันที่มีลูกค้ามามากๆ ยิ่งแย่เพราะจะมีรถลูกค้ามาจอดเกะกะเพิ่มขึ้นบางวันจอดกันจนเต็ม 1เลน รถเข้าออกในซอยลำบากมาก นอกจากนี้ ยังก่อเสียงดัง จากการซ่อมบำรุงรถเพื่อเอามาขาย เสียงล้างรถด้วยปืนฉีดน้ำ  เปิดเพลงเสียงดัง เสียงลองเครื่องจากลูกค้า เสียงเบิ้ลเครื่องลองรถ ลองขับเพื่อทดสอบว่าการซ่อมเสร็จสมบูรณ์หรือไม่ ..เนื่องจาก เขาไม่ได้มีที่เก็บรถอย่างมิดชิด การทำเสียงดังทุกสิ่งอย่างที่ว่ามา ทำข้างถนนทั้งหมด รถจำนวนมากร่วม100 คัน ทำทุกอย่างที่ว่ามาสลับกันไปทั้งวัน ก็หมายความว่าเสียงดังเป็นระยะตลอดทั้งวัน ครับ 
สรุปปัญหา 2 เรื่องที่ต้องการให้มากำกับดูแลคือ 
1.ต้องการให้ย้ายรถมอเตอร์ไซค์จำนวนมากที่จอดกีดขวางทางเดินรถออกไป 
2.ต้องการให้ผู้ประกอบการนำรถเข้าไปซ่อมบำรุง ฉีดล้างรถ หรือถ้าจะเปิดเสียงเพลงดังให้ทำในห้องที่จัดเตรียมไว้ ด้านหลังร้าน ทำห้องเก็บเสียงให้ดี ไม่ใช่มักง่ายมาทำข้างถนน กีดขวางและก่อความรำคาญให้ชุมชนครับ 
ก่อนหน้าที่ไม่ได้แจ้งเพราะยังไม่มีพฤติกรรมที่แย่ขนาดนี้ นับวันยิ่งมากขึ้นๆ สุขภาพจิตเสียมาก รบกวนด้วยครับ
หมายเหตุ: ขอความกรุณา ทำงานในเชิงรุก ให้เจ้าหน้าที่มาสังเกตุการณ์ในช่วงเวลากลางวันตั้งแต่เที่ยงไปจนถึง 5โมงเย็นโดยไม่ให้เขารู้ตัว หรือมา สังเกตุการณ์ช่วงที่เขาไลฟ์สดเวลา 19.00น-19.30น จะเห็นพฤติกรรมการก่อความเดือดร้อนรำคาญอย่างชัดเจน เพราะร้านเขามีเพจ และไลฟ์สดแทบทุกวันในเวลาดังกล่าว เพจชื่อ ‘แบงค์ ดอนเมือง ออโต้’ ให้มาสังเกตุการณ์ที่หน้าร้าน ช่วงที่ไลฟ์สดนะครับ
ฝากดำเนินการณ์ด้วย ชาวบ้านทนทุกข์ทรมานมาก เคยมีเจ้าหน้าที่มาแล้วก็ไม่ทำอะไรจริงจัง จนร้านนี้ได้ใจถึงกับเอ่ยว่าไม่มีใครทำอะไรเขาได้ รบกวนด้วย เสียสุขภาพจิตมาก จนไม่อยากอยู่บ้านตัวเองแล้ว